મુંબઈ, 24 જુલાઈ : સલમાન ખાનના ફૅન્સ માટે આ શુક્રવાર ખૂબ જ ખાસ છે. આખરે લગભગ એક વરસ બાદ તેમના ભાઈ એટલે કે સલમાન ખાન પોતાની ઈદી લઈને આવી રહ્યાં છે. ફૅન્સ ખૂબ જ ઉત્સાહિત છે સલમાન ખાનની ફિલ્મ કિક અંગે કે જે આ વર્ષે ઈદના પ્રસંગે રિલીઝ થઈ રહી છે. કિક ફિલ્મના ટ્રેલર અને ગીતોએ અત્યાર સુધી અનેક રેકૉર્ડ્સ બનાવ્યાં છે અને હવે ઇંતેજાર છે શુક્રવાર સવારની કે જ્યારે ટિકિટ બારી ખુલશે અને જાણવા મળશે કે કિક બૉક્સ ઑફિસે કેવા રેકૉર્ડ્સ બનાવે છે. કયા-કયા ફિલ્મોના રેકૉર્ડ્સ તોડે છે.